Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 519/10/6606	Lučenec, 15.8.2012
EEČ : 2-47-110-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 13.09.2010 v čase od 10:00 hod. do 10:20 hod. vo Fiľakove na Malej ulici vnikol do dvora obývaného rodinného domu č. 7 tak, že silno strčil do uzamknutej drevenej bráničky, ktorá sa bez poškodenia otvorila, následne otvoril neuzamknuté vchodové dvere do rodinného domu, vošiel do vnútra a odtiaľ odcudzil kombinovanú chladničku s mrazničkou zn. BEKO model CSA 24000 bielej farby, výr. číslo 0611040550, ktorú si na vozíku odniesol domov, čím XXXXX spôsobil škodu vo výške 100,00 €
lebo je trestné stíhanie neprípustné podľa § 9 odsek 1 písmeno d
Odôvodnenie:
	XXXXX, nar. XXXXX bol stíhaný uznesením povereného príslušníka PZ, OR PZ XXXXX zo dňa 13.09.2010 za prečin krádeže podľa § 212 ods. 2 písm. a) Trestného zákona a prečin porušovania domovej slobody podľa § 194 ods. 1 Trestného zákona na tom skutkovom základe ako je to uvedené vo výrokovej časti predmetného uznesenia. Po skončení skráteného vyšetrovania prokurátor Okresnej prokuratúry XXXXX trestné stíhanie obvineného uznesením sp. zn. 1 Pv 519/10-6 zo dňa 22.11.2010 podmienečne zastavil a určil obvinenému skúšobnú dobu v trvaní 12 mesiacov. V predmetnej veci následne prokurátor Okresnej prokuratúry XXXXX vykonal šetrenie ohľadom osoby obvineného XXXXX, pričom zistil, že obvinený počas skúšobnej doby dňa 03.01.2011 o 18:25 hod. zomrel vo Viedni v Rakúskej republike. Z uvedeného dôvodu prokurátor Okresnej prokuratúry XXXXX uznesením sp. zn. 1 Pv 519/10-17 zo dňa 31.07.2012 podľa § 217 ods. 1 Trestného poriadku rozhodol, že sa v trestnom stíhaní obvineného XXXXX pokračuje. Uznesenie nadobudlo právoplatnosť dňa 11.08.2012. 

Do vyšetrovacieho spisu bol zabezpečený úmrtný list obvineného XXXXX, nar. XXXXX, z ktorého vyplýva, že XXXXX zomrel dňa 03.01.2011 o 18:25 hod. vo Viedni v Rakúskej republike. 

Podľa § 215 ods. 1 písm. d) Trestného poriadku prokurátor zastaví trestné stíhanie ak je trestné stíhanie neprípustné podľa § 9 Trestného poriadku. 

Podľa § 9 ods. 1 písm. d) Trestného poriadku trestného stíhanie nemožno začať, ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Vzhľadom k tomu, že obvinený XXXXX dňa 03.01.2011 zomrel, nemožno v jeho trestnom stíhaní pokračovať a toto musí byť zastavené a preto som rozhodla tak, ako to vyplýva z výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michaela Tabaková
prokurátorka